เงินบาทแตะ 33.66 บาท แข็งค่าสุดในรอบ 25 เดือน
ค่าเงินบาทปิดตลาดแข็งค่าสุดในรอบ 25  เดือน ที่ระดับ 33.66 บาท/ดอลลาร์ จากแรงขายดอลลาร์-การไหลเข้าของเงินที่จะซื้อธนาคารแลนด์แอนด์เฮ้าส์
17 ก.ค. 2560

ค่าเงินบาทปิดตลาดแข็งค่าสุดในรอบ 25  เดือน ที่ระดับ 33.66 บาท/ดอลลาร์ จากแรงขายดอลลาร์-การไหลเข้าของเงินที่จะซื้อธนาคารแลนด์แอนด์เฮ้าส์ นายจิติพล พฤกษาเมธานันท์ นักกลยุทธ์ตลาดเงินตลาดทุน ธนาคารกรุงไทย กล่าวว่า การเคลื่อนไหวของค่าเงินบาทวันนี้ (17 ก.ค.) ปิดตลาดแข็งค่าสุดที่ระดัง 33.66 บาท/ดอลลาร์ ซึ่งเป็นการแข็งค่าสุดในรอบ 25 เดือน และแข็งค่าจากช่วงเช้าที่เปิดตลาดที่ระดับ 33.73-3375 บาท สำหรับปัจจัยที่หนุนให้เงินบสทแข็งค่าค่อนข้างเร็วเนื่องจาก มีแรงขายดอลลาร์ออกมาก บวกกับมีเงินทุนไหนเข้ามาจากต่างประเทศสมทบด้วย ส่วนหนึ่งของฟันด์โฟลว์ที่เข้ามาเป็นเงินในดีลที่จะเข้ามาซื้อกิจการของธนาคารแลนด์แอนด์เฮ้าส์ตามที่เคยมีการตกลงซื้อขายกันไปก่อนหน้านี้แล้วด้วย ซึ่งภาวะนี้กลายเป็นปัจจัยหนุนให้เงินบาทแข็งค่าขึ้นค่นข้างเร็วบวกกับเงินดอลลาร์เองก็มีปรับตัวอ่อนค่าลงมาก แถมดอลลาร์ยังมีแนวโน้นแข็งค่าขึ้นได้ยาก เพราะขาดปัจจัยสนับสนุนใหม่ๆ ขณะที่ทางการหรือธนาคารแห่งประเทศไทยก็เข้าดูแลได้ไม่มาก เพราะไม่ต้องการไปฝืนทิศทางตลาด "แนวโน้มเช่นนี้จึงมีโอกาสที่สัปดาห์นี้เงินบาทจะแข็งต่อเนื่องไปที่ระดับ 33.60 บาทต่อดอลลาร์ และหากมีฟันด์โฟลว์เข้ามาสมทบเพิ่มขึ้นด้วย บวกดอลลาร์แข็งค่าขึ้นยากเราอาจเห็นบาทแข็งค่าไปที่ 33.5 บาท เลยก็เป็นได้ " นายจิติพลกล่าว